Dawn (romsonde)

Dawn er en ubemannet romferd og et prosjekt i regi av NASA med den hensikt å studere dvergplaneten Ceres og asteroiden Vesta. Romsonden ble skutt opp 27. september 2007 og nådde Vesta i juli 2011. I september 2012 forlot Dawn banen rundt Vesta med Ceres som mål. Den nådde Ceres 6. mars 2015.

 Planlegging og gjennomføring 
Dawn-prosjektet ble 2. mars 2006 utsatt av NASA på ubestemt tid på grunn av budsjett-overskridelser, men etter nærmere diskusjoner opplyste NASABBC News – Nasa reinstates asteroid mission 28.03.06 26. mars at det likevel blir et prosjekt. Den skulle etter planen skytes opp på 20. juli 2007, men etter flere utsettelser ble oppskytingen utsatt til september 2007 for ikke å komme i konflikt med oppskytingen av romsonden Phoenix på vei til Mars.BBC News – Delay for Nasa asteroid mission 09.07.07

Dawn skulle ved en oppskyting i juli da passert Mars i februar 2010, før dens ankomst til Vesta i oktober 2011, med påfølgende omløp. Deretter var planen å forsøke å sende sonden videre til dvergplaneten Ceres med ankomst der ca. august 2016.

Oppskytingen fant til slutt sted 27. september 2007. Planen var at Dawn skal gå inn i bane rundt Vesta i august 2011. Den 5. september 2012 forlot Dawn banen rundt Vesta og satte kurs for Ceres,Dawn departs Vesta to become first asteroid hopper, New Scientist, 6. september 2012. Besøkt 8. september 2012. som den gikk inn i bane rundt 6. mars 2015.Dawn Spacecraft Begins Approach to Dwarf Planet Ceres, Dawn Mission, Jet Propulsion Laboratory. 29. desember 2014.

 Vitenskapelige mål 
Dawn sitt mål er å oppnå en forståelse av forholdene og prosessene som skjer i Solsystemets tidligste epoker. Dawn vil undersøke den indre strukturen, tettheten og homogeniteten til 1 Ceres og 4 Vesta, som har forblitt intakte siden de ble til. Dette vil skje gjennom målinger av masse, form, volum og rotasjonshastighet, ved bruk av bilder og gravitasjon.

Dawn vil finne Ceres' og Vestas elementære og mineralske sammensetning, for å bestemme deres utvikling, og sammenheng mot meteoritter. Dawn vil ta bilder av Ceres og Vesta for å bestemme deres historie av meteoritt-bombardement og tektonisk historie, og vil bruke gravitasjon, rotasjonshastighet for å beregne størrelsen på eventuelle kjerner, samt bruke infrarød og gamma-stråling spektrometer for å lete etter vannholdige mineraler.

 Referanser 

 Se også 
 Ceres
 Vesta

 Eksterne lenker 
 Dawn sin hjemmeside
 NASA infoside om Dawn 
 Mission Status Center – Dawn

Kategori:Romfartøyer skutt opp i 2007
Kategori:Romsonder
Kategori:Asteroider
Kategori:Romutforskning i 2007
Kategori:Romutforskning i 2011
Kategori:Romutforskning i 2016
Kategori:Romutforskning i 2000-årene
Kategori:Romutforskning i 2010-årene
Kategori:NASA-romfartøyer
Kategori:Artikler i astronomiprosjektet